 Mchezo huo wa kimataifa unatarajiwa kuchezwa Uwanja wa Taifa baadaye mwezi huu kwa ajili ya kumsaidia kocha wa Twiga Stars, Nasra Juma kupima kikosi chake kabla ya mchezo wa Machi 4 dhidi ya Zimbabwe.“Nimeongea na Mkurugenzi wa Ufundi wa Shirikisho la Soka Tanzania, Salum Madadi amenihakikishia kuwa Twiga watacheza mchezo na Banyanabanyana Jumamosi hapa nyumbani,” alisema Nasra.Pia Nasra alisema kambi inaendelea vizuri na wachezaji wana ari isipokuwa wachezaji Fatuma Bushiri ana maumivu kwenye unyayo na Fatuma Khatibu ana malaria ndio ambao hawakuweza kufanya mazoezi jana.Twiga Stars ipo kambini kujiandaa na mchezo wa kuwania kufuzu kwa fainali za Mataifa Afrika kwa wanawake dhidi ya Zimbabwe, utakaochezwa Machi 4, kwenye Uwanja wa Taifa na kurudiana Machi 19 Harare, Zimbabwe.Kwa sasa Twiga Stars inashika nafasi ya nane kwa ubora barani Afrika.